Oznámenie Komisie Rade a Európskemu Parlamentu o vhodnosti zavedenia pravidiel pre podrobnejšie členenie úrovní klasifikácie NUTS na celoeurópskej úrovni /* KOM/2005/0473 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.10.2005 KOM(2005)473 v konečnom znení OZNÁMENIE KOMISIE RADE A EURÓPSKEMU PARLAMENTU o vhodnosti zavedenia pravidiel pre podrobnejšie členenie úrovní klasifikácie NUTS na celoeurópskej úrovni Súvislosti Na začiatku 70. rokov 20. storočia vytvorila Komisia „nomenklatúru územných jednotiek“ (NUTS) ako jediný koherentný systém na rozdelenie územia Európskej únie na účely tvorby regionálnej štatistiky pre Spoločenstvo. Približne tridsať rokov sa implementácia a aktualizácia klasifikácie NUTS riadila sériou „džentlmenských dohôd“ medzi členskými štátmi a Komisiou, niekedy po dlhých a zložitých rokovaniach. Na jar v roku 2000 sa začalo pracovať na nariadení, ktoré malo dať jednotkám NUTS právny štatút. Toto nariadenie o NUTS bolo prijaté v máji 2003 a nadobudlo účinnosť v júli 2003[1]. Súčasná štruktúra NUTS rozdeľuje každý členský štát na určitý počet regiónov na úrovni NUTS 1. Každý z týchto regiónov je ďalej rozdelený na regióny na úrovni NUTS 2, a tieto potom na regióny na úrovni NUTS 3. Až do začiatku 90. rokov pozostávala štruktúra NUTS výhradne z týchto troch regionálnych úrovní. V snahe uspokojiť rastúcu všeobecnú potrebu informácií na miestnej úrovni zriadila Komisia infraregionálny informačný systém, pričom prvým krokom Spoločenstva bolo vytvorenie klasifikácie miestnych správnych jednotiek („LAU“) kompatibilných s jednotkami NUTS. V súlade s princípmi NUTS boli definované dve ďalšie úrovne (s názvom LAU), ale iba posledná a najnižšia (úroveň LAU 2) bola stanovená pre všetky členské štáty. Táto zvyčajne korešponduje s pojmom „obec“. Počas diskusií o nariadení o NUTS v Rade existovali rôzne pohľady na to, na koľko úrovní by malo toto právne nariadenie vzťahovať. Mnohé štáty chceli zostať pri troch úrovniach NUTS, zatiaľ čo niektoré krajiny (vo svojom názore podporované Európskym parlametom) chceli zahrnúť aj úrovne 4 a 5, čiže súčasné úrovne LAU 1 a 2. V snahe zmieriť tieto dva názory prijala Komisia návrh, že bude mať dva roky na preskúmanie vhodnosti zahrnutia ďalších úrovní NUTS v nariadení. Nariadenie NUTS preto v článku 2 ods. 5 obsahuje nasledovné ustanovenie: - „V každom členskom štáte môžu byť ďalšie hierarchicky nižšie úrovne podľa rozhodnutia členského štátu, na ktoré sa delí úroveň NUTS 3. Komisia po konzultácii s členským štátom do dvoch rokov odo dňa, kedy toto nariadenie nadobudlo účinnosť, predloží Európskemu parlamentu a Rade oznámenie o vhodnosti zavedenia pravidiel pre podrobnejšie členenie úrovní klasifikácie NUTS v celoeurópskeom meradle.“ Čo by znamenala dodatočná úroveň NUTS v nariadení berúc do úvahy rôzne princípy nariadenia? - na úroveň NUTS 4 by sa rozdelili regióny úrovne NUTS 3, - regióny úrovne NUTS 4 by mali plne pokrývať územie každého štátu, - regionálne členenie by malo zostať nezmenené počas obdobia aspoň troch rokov pred nasledujúcou možnou zmenou, - uplatňovali by sa minimálne a maximálne populačné limity, - zabezpečenie úplných zoznamov mien/identít pre regióny úrovne 4, - vypracovanie špecifických pravidiel pre úpravu úrovne NUTS 4 v článku 5. Inými slovami, zavedenie dodatočnej regionálnej úrovne v nariadení o NUTS by znamenalo značnú dodatočnú pracovnú záťaž pre členské štáty a pre Komisiu. V uplynulých mesiacoch Komisia skúmala, či výhody dodatočnej regionálnej úrovne jednotiek NUTS prevyšujú dodatočnú záťaž. Toto oznámenie reflektuje výsledky skúmania Komisie. konzultácie s členskými štátmi Komisia v prvom rade oslovila štatistické úrady členských štátov. 15. júna 2004 poslala všetkým národným štatistickým úradom písomný dotazník. V procese konzultácií odpovedalo všetkých 25 členských štátov[2]. Odpovede sa rôznili čo do dĺžky i obsahu. Možno vyvodiť nasledovné závery: - Veľká väčšina štátov má regionálne členenie medzi úrovňou NUTS 3 a úrovňou LAU 2, čiže úroveň LAU 1. - Úroveň LAU 1 sa zároveň využíva na zber a zverejňovanie regionálnej štatistiky v rámci krajiny. - Len veľmi malá časť krajín má viac ako jedno regionálne členenie medzi úrovňou NUTS 3 a úrovňou LAU 2. Návrh komisie preto možno sústrediť na LAU -1. - Vo väčšine krajín sa hranice úrovne LAU 1 nemenia vôbec alebo zriedkavo. Preto je stabilita prakticky zaručená. - Veľmi málo odpovedí uvádza populačné limity pre regióny úrovne NUTS 4. Otázku považujú za komplikovanú. - Zdá sa, že existujú rôzne názory na to, či má byť úroveň NUTS 4 integrovaná do nariadenia na európskej úrovni. Ak rátame hlasy Francúzska a Fínska (ktoré sú za funkčné regióny, ktoré nie sú rozdelenými regiónmi úrovne NUTS 3) ako „nie“, je 14 členských štátov z 25 proti ďalšej úrovni NUTS v nariadení. Na zasadnutí pracovnej skupiny s členskými štátmi v Luxemburgu v dňoch od 3. do 5. novembra 2004 sa o tomto probléme podrobne rokovalo. Okrem niekoľkých výnimiek prevládala zhoda v názore, že úroveň LAU 1 by mala byť zosúladená v rámci Európy a Komisia by mala sprostredkovávať komunikáciu a koordinovať, ale nemala by byť integrovaná ako úroveň NUTS 4 do nariadenia o NUTS. Komisia prišla k záveru, že by uvítala štatistiku na úrovni LAU 1 (na dobrovoľnej báze), ktorá by bola vložená do príslušnej databázy. Hodnotenie Na základe procesu konzultácií o uskutočniteľnosti z pohľadu členských štátov finalizovala Komisia svoje hodnotenie podľa nasledovného analytického rámca: 1. POžIADAVKY POLITIKY EÚ ODÔVODňUJÚCE VYTVORENIE DODATOčNEJ ÚROVNE NUTS Štatistika na regionálnej úrovni sa využíva hlavne na účely kohéznej politiky. V súčasnosti a v dohľadnej budúcnosti je najnižšou úrovňou pre poskytovanie takýchto údajov úroveň NUTS 3. Zatiaľ čo niektoré oblasti politiky (napr. rozvoj vidieka) môžu vyžadovať podrobnejšie štatistické informácie, nie je doposiaľ jasné, či tieto požiadavky budú najlepšie splnené využívaním správnych jednotiek. Žiadne iné okamžité potreby systematického zberu regionálnej štatistiky na nižšej správnej úrovni (t. j. NUTS) sa nepodarilo identifikovať. S rozširovaním Únie sa uplatňovanie politiky rozšíri najmä z geografickej perspektívy. Subsidiarita môže vyžadovať, aby členské štáty využívali podrobnejšie členenie v rámci určitých politických iniciatív (napr. programy rozvoja miest), avšak Komisia nemôže a ani by nemala riadiť takúto podrobnú úroveň členenia v rámci Únie, ak nejde o politicky cielenú perspektívu. Preto z hľadiska európskej politiky nie je vytvorenie a riadenie dodatočných úrovní NUTS v rámci nariadenia o NUTS oprávnené. 2. USKUTOčNITEľNOSť ZAHRNUTIA ÚROVNE NUTS 4 DO NARIADENIA PRE VšETKY čLENSKÉ šTÁTY PODľA PRINCÍPOV PRÁVNEHO TEXTU S ohľadom na silný odpor väčšiny štatistických úradov členských štátov sa javí ako problematické nútiť všetky členské štáty, aby vytvorili úroveň NUTS 4, ktorá musí pokrývať celú krajinu, musí byť stabilná, rešpektovať určitý územný rozsah, atď. Mnohé štatistické úrady uviedli dobré dôvody proti zavedeniu formálnej dodatočnej úrovne NUTS: pridanie štvrtej úrovne územného členenia by nezvýšilo kvalitu a porovnateľnosť európskych štatistík. Územné členenie podľa správnych regiónov pozostáva z veľmi odlišných typov oblastí, ktoré sú tým odlišnejšie, čím nižšie v hierarchii zostupujeme. Populačné limity ako také by oblasti nezosúladili a ani by ich neurobili použiteľnejšími v prípade, že sú aplikované na pomerne malé "regióny". Avšak pružné (od prípadu k prípadu) využitie iných územných členení ako úrovne NUTS 1 až 3 sa podporuje, ak to potreby politiky vyžadujú. 3. POSKYTOVANIE ÚDAJOV VYPLÝVAJÚCE Z DODATOčNEJ ÚROVNE NUTS V RÁMCI FORMÁLNYCH POžIADAVIEK NARIADENIA Prvým údajom pravidelnej štatistiky na úrovni NUTS 4 by boli ročné údaje o počte obyvateľov. V súčasnosti dostáva Komisia každých desať rokov podrobné údaje o počte obyvateľov zo sčítania na úrovni LAU 2 (samosprávy). Ak by boli k dispozícii aktuálnejšie údaje v harmonizovanej podobe na úrovni LAU 1 (resp. NUTS 4), bola by možná hĺbková analýza regionálneho vývoja v európskom meradle. 4. ODÔVODNENIE ZDROJOV POTREBNÝCH NA ZABEZPEčOVANIE šTATISTIKY NA MOžNEJ ÚROVNI NUTS 4 Je potrebné identifikovať dva druhy nákladov: zdroje potrebné na aktualizáciu štruktúry dodatočnej úrovne NUTS (správa kódov, názvy regiónov, dodržiavanie limitov, riadenie zmien, atď.) a zdroje potrebné na súbor štatistických údajov. Nariadenie o NUTS sa zaoberá iba klasifikáciou ako takou a NIE štatistickými údajmi, ktoré upravujú ďalšie právne dokumenty. V súčasnosti neexistuje právny rámec na zber údajov na úrovni nižšej ako je úroveň NUTS 3 a podrobnejší zber údajov sa ani neplánuje. Preto sa zdá, že nie je vhodné investovať prostriedky, ktoré sú obmedzené, do udržiavania klasifikácie, pre ktorú sa v súčasnosti nepočíta so žiadnymi štatistickými údajmi. záver Komisia prišla k záveru, že v súčasnosti by sa v rámci nariadenia o NUTS nemalo počítať s dodatočnou úrovňou regionálnej štruktúry. Služby by sa mali zamerať na štatistické informácie, ktoré sú dostupné na existujúcich úrovniach NUTS s dôrazom na konsolidáciu v rámci rozšírenej EÚ, zlepšenie kvality a získavanie dodatočných regionálnych údajov tam, kde ich vyžadujú účely politiky. Na neformálnej úrovni by malo byť zosúlaďovanie úrovne LAU 1 v európskom meradle aktívne podporované Komisiou. Znamená to intenzívnu výmenu názorov medzi štatistickými úradmi povzbudzovanú a podporovanú Komisiou, ako aj vypracovanie usmernení na harmonizáciu konceptov v súvislosti s definovaním regiónov na úrovni LAU 1. Navrhuje sa, aby sa situácia v budúcnosti po určitom čase opäť prehodnotila. Zdá sa, že najvhodnejším obdobím je rok 2008, čo je po začiatku ďalšieho obdobia kohéznej politiky. PRÍLOHA 4.1. Dotazník pre členské štáty Otázka 1 Používa sa vo vašej krajine na štatistické účely oficiálne územné členenie nižšie ako úroveň NUTS 3 (a vyššie ako úroveň LAU 2, t. j. miestne správne jednotky)? Popíšte prosím túto úroveň územného členenia (počet regiónov, priemerná veľkosť, so správnou funkciou alebo bez nej, miesto v regionálnej hierarchii). Otázka 2 Máte vo vašej krajine na štatistické účely viac ako jedno územné členenie medzi úrovňami NUTS 3 a LAU 2? Ak áno, všetky ich popíšte a vyznačte rozdiely. V tomto prípade odpovedzte prosím pri každom členení na všetky doleuvedené otázky. Otázka 3 Využívate, zbierate a rozširujete vo vašej krajine regionálne štatistiky pre nízku úroveň členenia pod úrovňou NUTS 3? Uveďte prosím nejaké príklady štatistických oblastí, pre ktoré sa údaje pravidelne získavajú a/alebo rozširujú v rámci daného podrobného členenia. Otázka 4 Ako často sa hranice jednotiek na tejto úrovni regionálnej klasifikácie menia? Môžete uviesť aj frekvenciu, aj počet jednotiek, v ktorých došlo k územným zmenám. Otázka 5 Bez ohľadu na situáciu vo vašej krajine, uvítali by ste pre Európsku úniu úroveň NUTS, ktorá by bola nižšia ako úroveň NUTS 3? Uvítali by ste ešte jednu úroveň (úroveň NUTS 4) alebo viac dodatočných úrovní (úrovne NUTS 4, 5...)? Prosím vysvetlite váš postoj k tejto otázke. Otázka 6 Aké by podľa vášho názoru mali byť populačné limity pre dodatočnú úroveň (úrovne) NUTS? Otázka 7 Uveďte prosím ďalšie pripomienky ohľadom problému dodatočných úrovní NUTS. 4.2. Príloha 2: Prehľad odpovedí členských štátov Územné členenie nižšie ako NUTS 3? | Viac ako jedna úroveň? | Zber a zverejňovanie údajov? | Frekvencia zmien hraníc | Praje si NŠÚ úrovne NUTS nižšiu ako 3? | Populačné limity? | Belgicko | nie | ▬ | ▬ | ▬ | nie | ▬ | Česká rep. | áno | čiastočne | áno | zriedkavo | nie | ▬ | Dánsko | nie | ▬ | ▬ | ▬ | nie | ▬ | Nemecko | čiastočne | nie | áno | často | nie | ▬ | Estónsko | áno | nie | áno | zriedkavo | áno | 30 000 - 500 000 | Grécko | áno | nie | áno | zriedkavo | áno | komplikované | Španielsko | áno | pre niektoré oblasti | nie | zriedkavo | áno | komplikované | Francúzsko | nie na štatistiku | nie | nie | zriedkavo | funkčné regióny | 50 000 - 150 000 | Írsko | áno | nie | áno | zriedkavo | nie | ▬ | Taliansko | áno | nie | v budúcnosti | každých 10 rokov | áno | zatiaľ bez odpovede | Cyprus | áno | nie | áno | nikdy | áno | 40 000 - 150 000 | Lotyšsko | áno, ale budú zrušené | nie | áno | zriedkavo | nie | ▬ | Litva | áno | nie | áno | zriedkavo | nie | ▬ | Luxembursko | áno | pre niektoré oblasti | áno | zriedkavo | áno | komplikované | Maďarsko | áno | nie | áno | často | nie | ▬ | Malta | áno | nie | áno | zriedkavo | možno | 30 000 - 130 000 | Holandsko | nie | ▬ | ▬ | ▬ | nie | ▬ | Rakúsko | áno | nie | áno | nikdy | nie | ▬ | Poľsko | áno | nie | áno | často | áno | priemer krajín | Portugalsko | áno | nie | áno | zriedkavo | áno (výhrady) | ▬ | Slovinsko | áno | nie | áno | často | možno | komplikované | Slovenská republika | áno | nie | áno | zriedkavo | nie | komplikované | Fínsko | áno | nie | áno | často | funkčné regióny | nemá zmysel | Švédsko | áno | nie | nie | nikdy | nie | ▬ | Spojené kráľovstvo | áno | áno | áno | zriedkavo | áno | 25 000 - 150 000 | [1] Nariadenie Európskeho parlamentu a Rady (ES) č. 1059/2003 zo dňa 26. mája 2003 o zavedení jednotnej klasifikácie územných celkov na účely štatistiky (NUTS) (Ú. V. EÚ L 154, 21.6.2003, s. 1) [2] Dotazník a prehľad odpovedí členských štátov je v prílohe tohto oznámenia.